Mirjeta Baraliu

__NOINDEX__

 Mirjeta Baraliu 

Mirjeta Baraliu është gazetare, kritike filmi, producente dhe ligjëruese universitare nga Kosova. Ajo njihet për punën e saj në gazetari kulturore dhe për pjesëmarrjen në festivale ndërkombëtare të filmit, ku ka raportuar për median kosovare dhe ka intervistuar personalitete të njohura të kinemasë botërore.

 Jeta e hershme dhe arsimimi 
Mirjeta Baraliu lindi në Prishtinë dhe u angazhua herët në gazetari, duke filluar punën në moshën 17-vjeçare në të përditshmen Kosova Sot dhe revistën Zëri javor. Pas luftës në Kosovë, ajo u bë pjesë e RTK ( Radio Televizioni i Kosovës ), ku krijoi dhe udhëhoqi një sërë programesh kulturore dhe filmike. Ajo ka përfunduar studime dhe specializime në gazetari, film dhe menaxhim, si në Kosovë ashtu edhe jashtë vendit.

 Karriera në media dhe kontributi ndërkombëtar 
Në vitin 2002, Mirjeta Baraliu krijoi emisionin “Telekino” në RTK, një program kushtuar filmit, ku realizoi intervista me aktorë, regjisorë dhe producentë të famshëm ndërkombëtarë si Brad Pitt, Angelina Jolie, Kate Winslet, Francis Ford Coppola, Jon Malkovich, Alejandro González Iñárritu, Salma Hayek etj.

Ajo ka kontribuar në mënyrë të drejtpërdrejtë në prezantimin e filmit kosovar në festivale ndërkombëtare, duke siguruar akreditime zyrtare për Kosovën si shtet i ri dhe duke e bërë pjesë të agjendave zyrtare të ngjarjeve prestigjioze si Festival de Cannes, Berlinale,  Venice Film Festival etj. Këto angazhime kanë ndihmuar në rritjen e prezencës së kinematografisë kosovare në arenën ndërkombëtare.

 Prodhimtaria filmike 
Si producente kryesore, Mirjeta Baraliu në vitin 2014 realizoi filmin e shkurtër "Kadenca Blu", në bashkëpunim me regjisorin zviceran Michael Philips. Ky film u prezantua në festivale ndërkombëtare dhe mori vlerësime pozitive nga kritika. Më pas, ajo prodhoi dokumentarin "Shtegtim ndër furtuna", që trajton jetën dhe veprimtarinë e Prof. Dr. Mazllum Baraliut.

Në vitin 2025, ajo u përzgjodh si një ndër producentët ndërkombëtar për të marrur pjesë në një projekt të përbashkët me Netflix dhe Paramount Pictures, i cili pritet të realizohet në Hollywood. 

 Angazhimi akademik dhe profesional 
Mirjeta Baraliu është ligjëruese në Fakultetin e Arteve të Universitetit të Prishtinës, ku mban lëndë që lidhen me festivalet e filmit dhe industrinë kinematografike. Ajo është anëtare e Akademisë Evropiane të Filmit dhe ka marrë pjesë si juri ose paneliste në disa festivale ndërkombëtare.

 Pozita aktuale 
Aktualisht, ajo mban pozitën e Udhëheqëses së Redaksisë së Filmit dhe Serialeve në RTK, duke udhëhequr projekte kryesore të transmetimit kulturor dhe promovimit të filmit.

 Shikoni dhe 
 Referimet 
 https://telegrafi.com/mirjeta-baraliu-mbi-dy-dekada-kontribut-ne-afirmimin-e-kosoves-ne-kinematografine-boterore/
 https://www.swissfilms.ch/en/movie/kadenca-blu/b775bb5dc3224514b17207aaba2191b5